MS «Midthordland» (1947)

MS «Midthordland» var i perioden 1947-1962 en lokalrutebåt av sjøbusstype tilhørende Det Midthordlandske Dampskibsselskab på Os i Hordaland. I 1962 fusjonerte Midthordlandske inn i Hardanger Sunnhordlandske Dampskipsselskap. Malt opp i HSD-farger fortsatte «Midthordland» så i lokalrutefart i ruteområde frem til 1971 da den ble solgt til utlandet. Etter mange år i bruk for ulike eier i Sverige, England og Norge kom båten i 1994 tilbake til Vestlandet som veteranbåt. Med sitt gamle navn og oppmalt i Midthordlandskes farger er «Midthordland» nå i bruk til ulike turer og arrangementer i sommerhalvåret.

MS «Midthordland» 
 September 1945: Kontrahert ved AS Stord, Leirvik på Stord (byggenr. 2) av Det Midthordlandske Dampskibsselskab på Os. Konstruert av skipskonstruktør Knud E. Hansen, København med slankt skrog av stål og lett overbygg i aluminium.
 25. mars 1947: sjøsatt.
 6. desember 1947: Levert fra som lokalrutebåt / sjøbuss «Midthordland», reg. Bergen. Kjenningsmål: 125,6’ x 19,8’ x 7,2’  Brt:182. Motor: 6syl 2tev Wichmann 6AD  400bhk. Satt inn i lokalrutefart Bergen-Os-Tysnes sammen med den av eierselskapet innleide lokalrutebåten «Aakrafjord». Den gikk tidvis også rundturer på Bjørnefjorden med turister fra hotellene i Godøysund og Solstrand.
 30. januar 1949: Drev på land ved Sundvor i Samnanger under avgang i uvær. Kantret og sank på grunt vann.
 Februar 1949: Hevet. Slept til Amsterdam for reparasjon.
 10. juni 1949: Satt i fart igjen.
 1. januar 1962: Eierselskapet fusjonerte inn i Hardanger Sunnhordlandske Dampskipsselskap, Bergen. «Midthordland» (og fergen «Fusa») ble oppmalt i HSDs farger. Fortsatte i samme rute.
 pr.1966: Midthordlandsruten var slik: tirsdag og torsdag: Bergen (avgang kl.14.30) – Bjelkarøy – Skorpo – Nordstrøno – Askvik – Øyernes og Vedholmen – Skår -Våge – Godøysund – Lundegrend – Sundvor – Nordtveitgrend – Baldersheim – Revnesstrand – Strandvik – Engjavik (ank. kl.21.25). Mandag, onsdag og fredag (?): Os – Øyernes og Vedholmen – Skår -Våge – Godøysund – Lundegrend – Sundvor – Nordtveitgrend – Baldersheim – Revnesstrand -Strandvik – Engjavik (?).
 1. juni 1966: Satt inn i HSDs rute på Kvinnherad. Midthordlandsruten ble overtatt av HSDs eldre lokalrutebåt «Eidfjord».
 13. juni 1970: «Midthordland» gikk i opplag ved Marineholmen i Bergen.

Etterhistorie 
 11. mars 1971: Solgt til Ljungsvik & Carlsson AB, Göteborg, Sverige. Omdøpt «Midland». Tenkt benyttet i rute mellom Sverige og Danmark, men dette ble ikke noe av.
 Sommer 1971: Solgt til Skagerak Kryss AB / v. Helmer Porre, Marstrand, Sverige. Omdøpt «Marina». Gikk turer i skjærgården i Bohuslän.
 10. januar 1973: Konkurs. Overtatt av Forsikrings-AS Dovre, Oslo som kreditor.
 Mai 1976: Solgt til Torbay Sea Cruises Ltd., Brixham, UK. Omdøpt «Midland» igjen.
 Oktober 1976: Solgt til S. M. Ali; Brixham, England. Omdøpt «St. Lucy». Opplagt i St. Katharines Dock, London. Benyttet som flytende demonstrasjonssenter for vernetiltak på arbeidsplasser.
 19xx: Solgt til F. J. Pither & D. Latto, London, England. Ble liggende på samme sted som flytende klubbhus.
 April 1987: Solgt til Per Fagerlid-Olsen AS, Svelvik. Omdøpt «Sunrise II». Benyttet til charterturer i Oslofjorden.
 1991: gikk på land ved Drøbak da styrestaget røk. Reparert.

Veteranbåten «Midthordland» 

 August 1994: Solgt til Stiftelsen Midthordlands Dampskibsselskab, Fjøsanger / reg. Bergen. Omdøpt «Midthordland» igjen.
 Oktober 1995: Fikk som første norske etterkrigsfartøy status som verneverdig fartøy av Riksantikvaren.
 Juni 1996: Overtatt av Det Midthordlandske Dampskibsselskab AS, Bergen. Restaurert tilbake til originalt utseende. I bruk til charterturer.
 April 1997: Omålt:  Brt:197
 1998: Ny motor montert: 12syl 4tev Caterpillar dieselmotor  520bhk (198x). Den gamle motoren gitt bort til Norsk Motormuseum, Skånevik.
 pr.2013: Fortsatt i fart som veteranbåt.

Se også 
«Midthordland» er brukt som skipsnavn på flere skip i HSD. Andre skip med navn «Midthordland».

Kilder
 www.skipet.no / Per Alsaker
 Det Midthordlandske Dampskibsselskab - Offisielt nettsted Besøkt 1. mai 2015
 «Fjordabåten»  Dag Bakka jr.  1994 
 «Over Fjord og Fjell, HSD 1880-1980»  Bård Kolltveit  1980
 Artikkel i «Dampskipsposten» no.72 1/2005 av Arne Tvedt
https://www.maritimetours.no/midthordland/ / Maritime Tours

Eksterne lenker 
 
 

Motorskip
HSD-skip
Sjøfart i Vestland
Bergen havn
Samferdsel i Tysnes
Skip fra 1947
Verneverdige fartøy
Skip bygget i Norge
Artikler i sjøfart-prosjektet